หุ้นไทยปิดลบ0.99จุด
ดัชนีหุ้นปิดตลาดที่ระดับ 819.61 จุด ลดลง 0.99 จุด หรือ 0.12% มูลค่าการซื้อขาย 22,049 ล้านบาท
12 ก.ค. 2553

ดัชนีหุ้นปิดตลาดที่ระดับ 819.61 จุด ลดลง 0.99 จุด หรือ 0.12% มูลค่าการซื้อขาย 22,049 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า แม้ว่าการซื้อขายในช่วงเช้าดัชนีหุ้นสามารถยืนในแดนบวกตามทิศทางของตลาดหุ้นต่างประเทศ แต่เปิดให้ซื้อขายภาคบ่ายดัชนีหุ้นค่อย ๆ ปรับตัวลดลงจนปิดตลาดลดลงในที่สุด 
คาดว่าน่าจะเกิดจากภายหลังการแสดงความเห็นของธนาคารแห่งประเทศไทย(ธปท.)ถึง การประชุมคณะกรรมการนโยบายการเงิน(กนง.) ที่จะมีขึ้นในวันพุธนี้ ว่าหากจะมีการปรับขึ้นดอกเบี้ยก็ไม่ใช่เรื่องน่าแปลกใจ
อย่างไรก็ตาม ปัจจัยดังกล่าวเชื่อว่าจะส่งผลกระทบเชิงลบต่อตลาดหุ้นในระยะสั้น ๆ เท่านั้น เพราะเป็นเรื่องที่นักลงทุนทราบดีอยู่แล้วว่าดอกเบี้ยจะมีการปรับเพิ่มขึ้นในปีนี้ เพียงแต่เร็วกว่าที่ประเมินไว้ 1-2 เดือนเท่านั้น แต่หากเศรษฐกิจมีการขยายตัวที่ดี และบริษัทจดทะเบียนยังสามารถสร้างกำไรได้ดี เชื่อว่าดัชนีหุ้นยังแกว่งตัวด้านบวกได้อยู่
ประเมินกรอบการเคลื่อนไหวของดัชนีหุ้นในวันพรุ่งนี้คาดว่าจะอยู่ในแนวรับระดับ 815-818 จุด และแนวต้านระดับ 827-830 จุด